དབུ་ཕར་གྱི་གཞུང་ལུགས་ཟབ་མོའི་གཏིང་སྔོག་པའི་ལོ་ཟླ་རིང་མོའི་ནང་དུ།བོད་འགྲེལ་གྱི་ལེགས་བཤད་རྒྱ་མཚོ་ལྟ་བུས་གསེར་གྱི་ལྡེ་མིག་བྱས་ཏེ་རྒྱ་གཞུང་རྟོགས་དཀའ་ཟབ་བརླིང་དག།གོ་རིགས་ཟུང་འབྲེལ་གྱིས་ཇི་བཞིན་རྟོགས་ཐབས་ཀྱི་ལམ་དུ་སྐྱོད་པའི་དབུ་ཚུགས་ནའང་།ད་དུང་ཁོང་ལ་བདེན་དོན་རྟོགས་པར་ཆེས་ཐག་རིང་ཞིག་ཏུ་ལུས་ཡོད་པ་ཤེས་རྟོགས་ཡོད་ལ་རྟོགས་ཟིན་མི་བརྗེད་པའི་བཟུང་ཐོབ་མེད་སྟབས།རང་གི་ཕྲ་ཞིབ་རིགས་པས་དཔྱད་འཇོག་བྱས་པ་དག་བརྗེད་ཐོར་བཏབ་གང་ཐུབ་བྱས།གལ་ཏེ་ཁོང་གིས་ཐབས་ལམ་དེ་ཉིད་ལག་ལེན་དུ་བསྟར་མེད་གྱུར་ན།གཞུང་བརྒྱའི་སྣེ་མོ་བཀྲོལ་བའི་ལེགས་བཤད་མང་པོ་ཁོང་གི་བློ་ཡུལ་ལས་འདས་ཟིན་ལ།ངེད་ཅག་གི་མིག་ལམ་དུ་མཐོང་རྒྱུ་དེའང་ཡོད་མི་སྲིད།